

**Република Србија**

**МИНИСТАРСТВО ИНФОРМИСАЊА**

**И ТЕЛЕКОМУНИКАЦИЈА**

**ИЗВЕШТАЈ О СПРОВЕДЕНИМ КОНКУРСИМА У ОБЛАСТИ ЈАВНОГ ИНФОРМИСАЊА У 2024. ГОДИНИ**

**Децембар 2024. године**

Министарство информисања и телекомуникација је на основу члана 27. став 8. Закона о јавном информисању и медијима („Службени гласник РС”, брoj 92/23) припремило извештај о спроведеним конкурсима у области јавног информисања у 2024. години.

1. **Основни подаци о Конкурсима**

Министарство је на основу члана 16. став 1. тачка 4.) и члана 20. Закона о јавном информисању и медијима („Службени гласник РС”, брoj 92/23), Правилника о суфинансирању пројеката за остваривање јавног интереса у области јавног информисања („Службени гласник РС” брoj 6/24) и Одлуке о расписивању конкурса за суфинансирање пројеката у области јавног информисања у 2024. години Број: 000039401 2024 13460 003 005 000 001 од 12. јануара 2024. године расписало девет конкурса у области јавног информисања у 2024. години. Конкурси су били расписани у периоду од 29. фебруара до 30. марта 2024. године, а јавни позиви су објављени на веб-сајту Министарства информисања и телекомуникација.

На основу *Уредбе о правилима и условима за доделу помоћи мале вредности (de minimis помоћи)* („Службени гласник РС”, број 23/21) Министарство је у 2024. години расписало следеће конкурсе:

* Конкурс за суфинансирање пројеката производње медијских садржаја за

штампане медије и сервисе новинских агенција;

* Конкурс за суфинансирање пројеката производње медијских садржаја за радио;
* Конкурс за суфинансирање пројеката производње медијских садржаја за интернет медије;
* Конкурс за суфинансирање пројеката производње медијских садржаја намењених припадницима српског народа у земљама региона;
* Конкурс за суфинансирање пројеката производње медијских садржаја који се реализују путем електронских медија чији издавачи имају седиште на територији Аутономне покрајине Косово и Метохија и
* Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања.

На основу *Уредбе о условима и критеријумима усклађености државне помоћи у области јавног информисања* („Службени гласник РС” број 9/22) Министарство је у 2024. години расписало следеће конкурсе:

* Конкурс за суфинансирање пројеката производње медијских садржаја за телевизије;
* Конкурс за суфинансирање пројеката производње медијских садржаја на језицима националних мањина и
* Конкурс за суфинансирање пројеката производње медијских садржаја намењених особама са инвалидитетом.

Учесници конкурса су могли поднети захтев за суфинансирање пројекта у износу који не прелази 80% оправданих трошкова вредности пројекта, изузев конкурса за телевизије где су учесници, у складу са условима и критеријумима усклађености државне помоћи у области јавног информисања, могли поднети захтев за суфинансирање пројеката у износу који не прелази 50% оправданих трошкова вредности пројекта.

1. **Намена Конкурса**

Намена конкурса је суфинансирање производње медијских садржаја који доприносе остваривању јавног интереса у области јавног информисања, дефинисаног чланом 15. Закона о јавном информисању и медијима, као и пружање финансијске подршке пројектима који доприносе унапређивању професионалних и етичких стандарда у области jавног информисања.

1. **Критеријуми за оцену пројеката**

Критеријуми на основу којих су пројекти оцењивани су:

1) *Мера у којој је предложена пројектна активност подобна да оствари јавни интерес у области јавног информисања*, а посебно:

1. релевантност пројекта;

2. изводљивост пројекта;

3. праћење реализације пројекта;

4. капацитети предлагача пројекта;

5. доступност садржаја циљној групи;

6. буџет и оправданост трошкова.

2) *Мера у којој се медиј путем кога ће бити реализован пројекат придржава професионалних и етичких стандарда*:

1. да ли су медију путем којег ће бити реализован пројекат изречене мере од стране државних органа, Регулаторног тела за електронске медије или Савета за штампу, у последњих годину дана, због кршења професионалних и етичких стандарда;

2. тежина прекршаја и учесталост понављања.

* 1. **Ближи критеријуми за оцену пројеката**

У зависности од врсте медија за коју је конкурс расписан јавним позивима дефинисани су ближи критеријуми, односно приоритетне теме:

* очување српског националног и културног идентитета, jезика и писма;
* политичка, међунационална, верска и полна толеранција и разумевање;
* превенција и заштита од дискриминације;
* култура јавног дијалога;
* сузбијање говора мржње и лажних вести;
* владавина права;
* заштита података о личности, нарочито о личности жртава;
* улога и значај цивилног друштва;
* безбедност новинара;
* развој критичког мишљења;
* друштвене и породичне вредности;
* подстицање рађања;
* афирмативни садржаји за децу и младе;
* развој науке и образовања;
* култура сећања;
* равномерни регионални развој;
* унапређење и проширење пољопривредне производње;
* безбедност саобраћаја;
* превенција насиља у породици, родно засновано насиље и насиље уз употребу ватреног оружја;
* смањење ризика социјалне искључености припадника осетљивих група;
* родна димензија у друштвеној пракси и институцијама друштва;
* борба против корупције;
* борба против организованог криминала;
* борба против трговине људима;
* превенција тероризма;
* спречавање злоупотребе психоактивних супстанци;
* спречавање злоупотребе оружја;
* јавно здравље и здравствене потребе становништва;
* медијска писменост;
* дигитализација и вештачка интелигенција;
* дечја права у дигиталном окружењу;
* друштвено дефинисани културни обрасци;
* нове форме популарне културе;
* српска музичка традиција и
* култура сећања на Јована Дучића и Алексу Шантића.

На Конкурсу за суфинансирање проjеката производње медијских садржаја на језицима националних мањина у 2024. години дефинисани су ближи критеријуми, односно приоритетне теме:

* очување културног и језичког идентитета националних мањина;
* културна аутономија националних мањина;
* прописи и мере којима се постиже пуна равноправност националних мањина;
* улога просветних и културних удружења у остваривању права националних мањина;
* сарадња са сународницима;
* неговање културе различитости, дијалога и толеранције;
* интеркултуралност;
* превенција сензационализма, говора мржње и агресивне комуникације и
* приступ услугама социјалне заштите.

На Конкурсу за суфинансирање проjеката производње медијских садржаја намењених особама са инвалидитетом дефинисани су ближи критеријуми, односно приоритетне теме:

* унапређење социјално-економског и друштвеног положаја особа са инвалидитетом;
* политичка партиципација и учешће особа са инвалидитетом у свим аспектима друштвеног живота;
* инклузивно образовање;
* самостални живот и укључивање у заједницу;
* приступачност и универзални дизајн;
* социјална заштита;
* здравствена заштита;
* заштита сексуалног и репродуктивног здравља;
* смањење ризика социјалне искључености;
* заштита особа са инвалидитетом, посебно жена и девојчица са инвалидитетом од насиља и злостављања у породичном и институционалном окружењу;
* професионална рехабилитација и запошљавање и
* доступност установа културе и њихових програма особама са инвалидитетом.

На Конкурсу за суфинансирање проjеката производње медијских намењених припадницима српског народа у земљама региона дефинисани су ближи критеријуми, односно приоритетне теме:

* очување српског националног и културног идентитета, језика и писма;
* сарадња са сународницима;
* неговање културе различитости, дијалога и толеранције;
* интеркултуралност;
* промоција савременог стваралаштва у области културе и уметности;
* програми намењени деци и младима;
* јачање капацитета медија за производњу садржаја на српском језику, остваривање људских и мањинских права српског народа у земљама региона;

На Конкурсу за суфинансирање проjеката стручне едукације, унапређења професионалних и етичких стандарда и истраживања у области јавног информисања дефинисани су ближи критеријуми који доприносе:

* унапређењу етичких стандарда као основи легитимитета новинарске професије;
* безбедности и заштити новинара;
* поштовању приватности, достојанства, угледа и части личности и претпоставке невиности у медијима;
* унапређењу капацитета новинара за креирање садржаја за различите врсте медија;
* унапређењу капацитета медијских радника за примену нових техничко-технолошких достигнућа;
* унапређењу капацитета новинара за коришћење база података и креирање садржаја заснованих на анализи података;
* унапређењу положаја локалних и регионалних медија;
* дигитализацији и конвергенцији медија;
* развоју компетенција за примену алата заснованих на вештачкој интелигенцији;
* развоју нових бизнис модела;
* развоју аналитичког новинарства;
* унапређењу капацитета медија за извештавање о друштвено осетљивим групама;
* подизању стандарда и додели признања за највеће доприносе у новинарству и медијима.

Као ближи критеријуми дефинисана су и истраживања о:

* заступљености грађана и цивилног сектора у медијском простору;
* присутности говора мржње и сензационалистичког извештавања медија;
* утицају нових технологија на културу информисања грађана;
* радноправном положају и социо-економском статусу новинара и медијских радника;

Учесници су, осим на приоритетне, могли да предложе суфинансирање пројекта и на друге теме које доприносе остваривању јавног интереса у области јавног информисања.

1. **Финансијски аспекти конкурса**

За реализацију девет конкурса опредељено је укупно 337.000.000,00 динара. Средства су планирана на економским класификацијама: 424 - са које су додељена привредним друштвима и предузетницима и 481 - са које су додељена организација цивилног друштва, синдикатима и верским организацијама.

*Табела 1. Приказ опредељених средстава по конкурсима и по економским класификацијама*

|  |  |  |  |  |
| --- | --- | --- | --- | --- |
| **РБ** | **Назив конкурса** | **Укупна средства за реализацију Конкурса** | **Економска класификација** | **Износ средстава у РСД** |
| 1. | Конкурс за суфинансирање пројеката производње медијских садржаја за штампане медије и сервисе новинских агенција | 42.000.000,00 | 424 | 35.000.000,00 |
|  |  |  | 481 | 7.000.000,00 |
| 2. | Конкурс за суфинансирање пројеката производње медијских садржаја за радио | 34.000.000,00 | 424 | 28.000.000,00 |
|  |  |  | 481 | 6.000.000,00 |
| 3. | Конкурс за суфинансирање пројеката производње медијских садржаја за интернет медије | 34.000.000,00 | 424 | 18.000.000,00 |
|  |  |  | 481 | 16.000.000,00 |
| 4. | Конкурс за суфинансирање пројеката производње медијских садржаја намењених припадницима српског народа у земљама региона | 34.800.000,00 | 424 | 34.800.000,00 |
|  |  |  | 481 |  |
| 5. | Конкурс за суфинансирање пројеката производње медијских садржаја који се реализују путем електронских медија чији издавачи имају седиште на територији Аутономне покрајине Косово и Метохија | 20.000.000,00 | 424 | 14.000.000,00 |
|  |  |  | 481 | 6.000.000,00 |
| 6. | Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања | 30.000.000,00 | 424 | 8.000.000,00 |
|  |  |  | 481 | 22.000.000,00 |
| 7. | Конкурс за суфинансирање пројеката производње медијских садржаја за телевизије | 75.000.000,00 | 424 | 58.000.000,00 |
|  |  |  | 481 | 17.000.000,00 |
| 8. | Конкурс за суфинансирање пројеката производње медијских садржаја на језицима националних мањина | 49.200.000,00 | 424 | 34.800.000,00 |
|  |  |  | 481 | 14.400.000,00 |
| 9. | Конкурс за суфинансирање пројеката производње медијских садржаја намењених особама са инвалидитетом | 18.000.000,00 | 424 | 10.800.000,00 |
|  |  |  | 481 | 7.200.000,00 |
|  | **Укупно:** | **337.000.000,00** |  |  |

Учесници су за реализацију пројеката тражили укупно 1.191.857.282,00 динара, што је 3,53 пута више у односу на износ опредељених средстава за реализацију конкурса.

*Табела 2. Приказ опредељених и тражених средстава по конкурсима*

|  |  |  |  |
| --- | --- | --- | --- |
| **РБ** | **Назив конкурса** | **Опредељена средства за реализацију конкурса** | **Тражена средства** |
| 1. | Конкурс за суфинансирање пројеката производње медијских садржаја за штампане медије и сервисе новинских агенција | 42.000.000,00 | 94.871.097,00 |
| 2. | Конкурс за суфинансирање пројеката производње медијских садржаја за радио | 34.000.000,00 | 115.134.539,00 |
| 3. | Конкурс за суфинансирање пројеката производње медијских садржаја за интернет медије | 34.000.000,00 | 189.612.410,00 |
| 4. | Конкурс за суфинансирање пројеката производње медијских садржаја намењених припадницима српског народа у земљама региона | 34.800.000,00 | 68.431.920,00 |
| 5. | Конкурс за суфинансирање пројеката производње медијских садржаја који се реализују путем електронских медија чији издавачи имају седиште на територији Аутономне покрајине Косово и Метохија | 20.000.000,00 | 28.000.800,00 |
| 6. | Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања | 30.000.000,00 | 95.353.605,00 |
| 7. | Конкурс за суфинансирање пројеката производње медијских садржаја за телевизије | 75.000.000,00 | 261.147.859,00 |
| 8. | Конкурс за суфинансирање пројеката производње медијских садржаја на језицима националних мањина | 49.200.000,00 | 245.257.802,00 |
| 9. | Конкурс за суфинансирање пројеката производње медијских садржаја намењених особама са инвалидитетом | 18.000.000,00 | 94.047.250,00 |
|  | **Укупно:** | **337.000.000,00** | **1.191.857.282,00** |

Јавним позивом дефинисан је, за сваки појединачни конкурса, најмањи и највећи износ средстава који може бити одобрен за суфинансирање пројекта.

*Табела 3. Приказ најмањег и највећег износa средстава који може бити одобрен по конкурсу*

|  |  |  |  |  |
| --- | --- | --- | --- | --- |
| **РБ** | **Назив конкурса** | **Опредељена средства за реализацију конкурса** | **Најмањи и највећи износ**  **за сваки појединачни конкурс** | **Износ средстава** |
| 1. | Конкурс за суфинансирање пројеката производње медијских садржаја за штампане медије и сервисе новинских агенција | 42.000.000,00 | Најмањи  износ | 700.000,00 |
|  |  |  | Највећи  износ | 1.500.000,00 |
| 2. | Конкурс за суфинансирање пројеката производње медијских садржаја за радио | 34.000.000,00 | Најмањи  износ | 500.000,00 |
|  |  |  | Највећи  износ | 1.500.000,00 |
| 3. | Конкурс за суфинансирање пројеката производње медијских садржаја за интернет медије | 34.000.000,00 | Најмањи  износ | 400.000,00 |
|  |  |  | Највећи  износ | 1.000.000,00 |
| 4. | Конкурс за суфинансирање пројеката производње медијских садржаја намењених припадницима српског народа у земљама региона | 34.800.000,00 | Најмањи  износ | 600.000,00 |
|  |  |  | Највећи  износ | 1.500.000,00 |
| 5. | Конкурс за суфинансирање пројеката производње медијских садржаја који се реализују путем електронских медија чији издавачи имају седиште на територији Аутономне покрајине Косово и Метохија | 20.000.000,00 | Најмањи  износ | 600.000,00 |
|  |  |  | Највећи  износ | 2.000.000,00 |
| 6. | Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања | 30.000.000,00 | Најмањи  износ | 800.000,00 |
|  |  |  | Највећи  износ | 2.000.000,00 |
| 7. | Конкурс за суфинансирање пројеката производње медијских садржаја за телевизије | 75.000.000,00 | Најмањи  износ | 800.000,00 |
|  |  |  | Највећи  износ | 3.000.000,00 |
| 8. | Конкурс за суфинансирање пројеката производње медијских садржаја на језицима националних мањина | 49.200.000,00 | Најмањи  износ | 400.000,00 |
|  |  |  | Највећи  износ | 1.500.000,00 |
| 9. | Конкурс за суфинансирање пројеката производње медијских садржаја намењених особама са инвалидитетом | 18.000.000,00 | Најмањи  износ | 400.000,00 |
|  |  |  | Највећи  износ | 1.500.000,00 |
|  | **Укупно:** | **337.000.000,00** |  |  |

1. **Пријављени пројекти**

На девет конкурса које је Министарство информисања и телекомуникације расписало у 2024. пристигло је укупно 1139 пријава. Проверу поднетих пријава извршила је стручна служба министарства. Провера се односила на испуњеност услова за учешће на конкурсу и поштовање рокова. Због неиспуњавања услова конкурса, датих у jавном позиву, решењем су одбачене 74 пријаве. Одбачене пројекте комисије нису разматрале.

1. **Именовање и улога стручне комисије**

За девет конкурса које је Министарство расписало у 2024. години стигло је, укупно 241 пријава кандидата за члана комисија, од којих 83 пријаве новинарских и медијских удружења и 158 пријава теоретичара, аналитичара и практичара из области медија који су се самостално пријавили. За чланове комисија пријавило се укупно 76 лица, при чему се један број лица пријавио као кандидат за члана комисије на више конкурса. Биографије кандидата за чланове комисије вредноване су на основу бодовне листе за оцену биографија. Стручна служба министарства саставила је, за сваки појединачни конкурс, две ранг листе пријављених кандидата, на основу броја добијених бодова (ранг листа кандидата која су предложила новинарска и медијска удружења и ранг листа кандидата који су се самостално пријавили). Министар је на основу ранг листа решењем именовао девет комисија за оцену пројеката, од којих је свака имала по пет чланова.

*Пријаве кандидата за чланове комисија (по броју комисија за које се кандидат пријавио)*

Већина чланова комисије именована је на предлог новинарских и медијских удружења. Пријаве за чланове комисија као и решења о именовању чланова комисија доступна су на веб сајту Министарства информисања и телекомуникација на адреси: <https://mit.gov.rs/sekcija/767/konkursi-iz-oblasti-informisanja.php>

Чланови комисија су размотрили и оценили пројекте у складу са критеријумима утврђеним Законом о јавном информисању и медијима, Правилником о суфинансирању пројеката за остваривање јавног интереса у области јавног информисања, наменом и критеријумима конкурса, датим у јавном позивима којим је расписан конкурс и смерницама за дефинисање и правдање трошкова пројеката и доставили Министарству попуњене бодовне листе за оцену пројеката.

Стручна служба министарства извршила је проверу бодова из бодовних листа и на основу додељеног броја бодова формирала ранг листу пројеката, за сваки појединачни конкурс.

Комисије су, на основу ранг листе пројеката, предлагале на седницама износе средстава за сваки подржани пројекат, у складу са опредељеним износом за реализацију конкурса, расподељеним по економским класификацијама 424 и 481.

Увидом у Предлог Комисије за Конкурс за суфинансирање проjеката производње медијских садржаја који се реализују путем електронских медија чији издавачи имају седиште на територији Aутономне покрајине Косово и Метохија у 2024. години стручна служба Министарства уочиле је недостатак, те је на основу члана 26. став 4. Закона о јавном информисању и медијима („Службени гласник РС”, брoj 92/23) о уоченом недостатку дописом обавестила чланове Комисије. Комисији је предочено да је у складу са чланом 26. став 5. Закона о јавном информисању и медијима дужна да, без одлагања, на посебној седници размотри уочени недостатак. Након што је размотрила уочени недостатак Комисија је остала при претходно датом Предлогу расподеле средстава са образложењем, па је министар на основу члана 26. став 6. Закона о јавном информисању и медијима донео Решење у складу са прописом.

1. **Подржани пројекти**

Одлуку о расподели средстава у виду решења, са образложењем, донео је министар, на основу предлога комисија, за девет појединачних конкурса. Од укупно разматраних 1.065 пројекта подржано је 471, средствима у износу од 335.950.000,00 динара.

Већина пројеката је подржана мањим од траженог износа, па су подносиоци били дужни да доставе Министарству ревидирану пријаву и ревидирани буџет пројекта.

*Табела 4. Приказ броја пројеката по конкурсима и износ додељених средстава*

|  |  |  |  |  |  |  |
| --- | --- | --- | --- | --- | --- | --- |
| **РБ** | **Назив конкурса** | **Средства додељена на конкурсу** | **Укупан број пројеката** | **Број одбачених пројеката** | **Број разматраних пројеката** | **Број подржаних пројеката** |
| 1. | Конкурс за суфинансирање пројеката производње медијских садржаја за штампане медије и сервисе новинских агенција | 42.000.000,00 | 86 | 2 | 84 | 53 |
| 2. | Конкурс за суфинансирање пројеката производње медијских садржаја за радио | 34.000.000,00 | 124 | 4 | 120 | 50 |
| 3. | Конкурс за суфинансирање пројеката производње медијских садржаја за интернет медије | 34.000.000,00 | 263 | 21 | 242 | 73 |
| 4. | Конкурс за суфинансирање пројеката производње медијских садржаја намењених припадницима српског народа у земљама региона | 34.800.000,00 | 60 | 2 | 58 | 47 |
| 5. | Конкурс за суфинансирање пројеката производње медијских садржаја који се реализују путем електронских медија чији издавачи имају седиште на територији Аутономне покрајине Косово и Метохија | 18.950.000,00 | 27 | 5 | 22 | 21 |
| 6. | Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања | 30.000.000,00 | 83 | 9 | 74 | 32 |
| 7. | Конкурс за суфинансирање пројеката производње медијских садржаја за телевизије | 75.000.000,00 | 174 | 18 | 156 | 83 |
| 8. | Конкурс за суфинансирање пројеката производње медијских садржаја на језицима националних мањина | 49.200.000,00 | 195 | 7 | 188 | 77 |
| 9. | Конкурс за суфинансирање пројеката производње медијских садржаја намењених особама са инвалидитетом | 18.000.000,00 | 127 | 6 | 121 | 35 |
|  | **Укупно:** | **335.950.000,00** | 1139 | 74 | 1065 | 471 |

На веб сајту Министарства информисања и телекомуникација на адреси: <https://mit.gov.rs/sekcija/767/konkursi-iz-oblasti-informisanja.php>, објављена су, за сваки појединачни конкурс, следећа документа:

* решење о расподели средстава,
* записник о раду комисије,
* предлог комисије о расподели средстава и
* ранг листа пројеката.

Након доношења решења о додели средстава четворо корисника одустало је од реализације пројекта па је донето:

* Решење о поништењу дела Решења о расподели средстава, по расписаном Конкурсу за суфинансирање проjеката производње медијских садржаја за радио у 2024. години, Број: 401-01-3/2024-05 од 28.06.2024. године;
* Решење о поништењу дела Решења о расподели средстава, по расписаном Конкурсу за суфинансирање проjеката производње медијских садржаја на језицима националних мањина у 2024. години, Број: 401-01-7/2024-05 од 28.06.2024. године;
* Решење о поништењу дела Решења о расподели средстава, по расписаном Конкурсу за суфинансирање проjеката производње медијских садржаја који се реализују путем електронских медија чији издавачи имају седиште на територији Аутономне покрајине Косово и Метохија у 2024. години, Број: 401-01-6/2024-05 од 11.07.2024. године и
* Решење о поништењу дела Решења о расподели средстава, по расписаном Конкурсу за суфинансирање проjеката производње медијских садржаја намењених припадницима српског народа у земљама региона у 2024. години, Број: 401-01-9/2024-05 од 28.06.2024. године.

1. **Тематска разноврсност подржаних пројеката**

Највећи број подржаних пројеката на конкурсима за производњу медијских садржаја односио се на очување националног и културног идентитета језика и писма. На ову тему реализовано је 95 пројеката, од чега 28 пројеката на Конкурсу за суфинансирање проjеката производње медијских садржаја намењених припадницима српског народа у земљама региона и 29 пројеката на Конкурсу за суфинансирање проjеката производње медијских садржаја на језицима националних мањина. Култури сећања посвећено је 36 пројеката. На тему здравља подржана су 23 пројекта. По 15 пројеката подржано је на тему насиља и заштите животне средине. 14 пројеката посвећено је темама из области људских и мањинских права. Следе пројекти у категорији наука и образовање, родна димензија у друштвеној пракси и институцијама друштва и село и пољопривредни потенцијали, на ове теме подржано је 12, односно 11 и 10 пројеката. По 9 пројеката подржано је на тему спорта и физичке културе, и доступности социјалне заштите. Исти број пројеката намењен је младима, док је деци намењено 7 пројеката. Смањење ризика социјалне искључености припадника друштвено осетљивих група тема је 7 подржаних пројеката, колико је подржано и на тему положаја особа са инвалидитетом, предузетништва и медија. На тему безбедности, савременог стваралаштва, привредног развоја, друштва, туризма и унапређења социјално-економског и друштвеног положаја особа са инвалидитетом суфинансирано је по 6 пројеката. Пет пројеката подржано је на тему превенције и заштите од дискриминације, положаја друштвено осетљивих група, мултикултуралности, руралног развоја и улоге просветних и културних удружења у остваривању права националних мањина. Брига о породици и деци тема је 4 подржана пројекта, колико је пројеката подржано и на тему одрживог развоја, информационо-комуникационих технологија, приступачности и универзалног дизајна, професионалне рехабилитације и запошљавања особа са инвалидитетом и сарадња са сународницима, на конкурсу за Србе у региону. Активизам, безбедност саобраћаја, безбедност и заштита новинара, вештачка интелигенција, борба против трговине људима, демографија, интеркултуралност, културна добра, подстицање рађања, српска музичка традиција и учешће особа са инвалидитетом у свим аспектима друштвеног живота теме су подржане са по три пројекта. По два пројекта реализована су на тему инклузивног образовања, јавних финансија, медијске писмености, културе јавног дијалога, културне аутономије националних мањина, политичке, међунационалне, верске и полне толеранције и разумевање и превенције злоупотребе психоактивних супстанци. На остале теме, попут говора мржње, лажних вести, улоге и значаја цивилног друштва, борбе против тероризма, донирања органа и осталих реализован је по један пројекат.

На Конкурсу за суфинансирање проjеката стручне едукације, унапређења професионалних и етичких стандарда и истраживања у области јавног информисања подржана је реализација 32 пројекта, од којих се 4 односе на доделу признања за највеће доприносе у новинарству и медијима, односно на унапређење капацитета медија за извештавање о друштвено осетљивим групама. У домену социо-економског статуса новинара, вештачке интелигенције и унапређење капацитета медија за извештавање о одређеној теми реализована су по три пројекта. Два пројекта посвећена су безбедности и заштити новинара, примени нових техничко-технолошких достигнућа у креирању медијских садржаја, односно унапређењу положаја локалних и регионалних медија и унапређењу етичких стандарда. Из области ауторских права, медијске писмености, медијског плурализма, мониторинга медија, као и утицаја нових технологија на културу информисања грађана, развоја нових бизнис модела и нових трендова у креирању медијских садржаја подржан је по један пројекат.

*Табела 5. Приказ броја подржаних пројеката по темама и областима*

|  |  |  |  |
| --- | --- | --- | --- |
| **Тема/Област** | **Укупан бр. подржаних пројеката** | **Пројекти производње  медијских садржаја** | **Пројекти унапређења проф. и етичких стандарда** |
| Активизам | 3 | 3 | 0 |
| Афирмативни садржаји за младе | 9 | 9 | 0 |
| Ауторска права | 1 | 0 | 1 |
| Афирмативни садржаји за децу | 7 | 7 | 0 |
| Безбедност | 6 | 6 | 0 |
| Безбедност и заштита новинара | 5 | 3 | 2 |
| Безбедност саобраћаја | 3 | 3 | 0 |
| Борба против корупције | 1 | 1 | 0 |
| Борба против организованог криминала | 1 | 1 | 0 |
| Борба против трговине људима | 3 | 3 | 0 |
| Брига о породици и деци | 4 | 4 | 0 |
| Вештачка интелигенција | 6 | 3 | 3 |
| Говор мржње | 1 | 1 | 0 |
| Демографија | 3 | 3 | 0 |
| Друштво | 6 | 6 | 0 |
| Додела признања за највеће доприносе у новинарству и медијима | 4 | 0 | 4 |
| Донирање органа | 1 | 1 | 0 |
| Доступност установа културе и њихових програма особама са инвалидитетом | 1 | 1 | 0 |
| Друштвене и породичне вредности | 1 | 1 | 0 |
| Друштвено осетљиве групе | 5 | 5 | 0 |
| Заштита животне средине | 15 | 15 | 0 |
| Инклузивно образовање | 2 | 2 | 0 |
| Интеркултуралност | 3 | 3 | 0 |
| Јавне финансије | 2 | 2 | 0 |
| Јавно здравље и здравствене потребе становништва | 23 | 23 | 0 |
| Култура јавног дијалога | 2 | 2 | 0 |
| Култура сећања | 36 | 36 | 0 |
| Културна аутономија националних мањина | 2 | 2 | 0 |
| Културна добра | 3 | 3 | 0 |
| Лажне вести | 1 | 1 | 0 |
| Људска и мањинска права | 14 | 14 | 0 |
| Медији | 7 | 7 | 0 |
| Медијска писменост | 3 | 2 | 1 |
| Медијски плурализам | 1 | 0 | 1 |
| Мониторинг медија | 1 | 0 | 1 |
| Мултикултуралност | 5 | 5 | 0 |
| Насиље | 15 | 15 | 0 |
| Наука и образовање | 12 | 12 | 0 |
| Нови трендови и алати у креирању медијских садржаја | 1 | 0 | 1 |
| Одрживи развој | 4 | 4 | 0 |
| Очување националног и културног идентитета | 66 | 66 | 0 |
| Очување националног, културног и језичког идентитета националних мањина | 29 | 29 | 0 |
| Подстицање рађања | 3 | 3 | 0 |
| Политичка, међунационална, верска и полна толеранције и разумевање | 2 | 2 | 0 |
| Положај особа са инвалидитетом | 7 | 7 | 0 |
| Превенција болести зависности | 1 | 1 | 0 |
| Превенција злоупотребе психоактивних супстанци | 2 | 2 | 0 |
| Превенција и заштита од дискриминације | 5 | 5 | 0 |
| Превенција радикализације и тероризма | 1 | 1 | 0 |
| Предузетништво | 7 | 7 | 0 |
| Прехрамбена безбедност | 1 | 1 | 0 |
| Привредни развој | 6 | 6 | 0 |
| Примена информационо-комуникационих технологија | 4 | 4 | 0 |
| Примена нових техничко-технолошких достигнућа у креирању медијских садржаја | 2 | 0 | 2 |
| Приступ услугама социјалне и здравствене заштите | 9 | 9 | 0 |
| Приступачност и универзални дизајн | 4 | 4 | 0 |
| Прописи и мере којима се постиже пуна равноправност националних мањина | 1 | 1 | 0 |
| Професионална рехабилитација и запошљавање особа са инвалидитетом | 4 | 4 | 0 |
| Развоју нових бизнис модела за пословање медија | 1 | 0 | 1 |
| Родна димензија у друштвеној пракси и институцијама друштва | 10 | 10 | 0 |
| Рурални развој | 5 | 5 | 0 |
| Савремено стваралаштво | 6 | 6 | 0 |
| Самостални живот и укључивање у заједницу особа са инвалидитетом | 1 | 1 | 0 |
| Сарадња са сународницима | 4 | 4 | 0 |
| Село и пољопривредни потенцијали | 11 | 11 | 0 |
| Смањење ризика социјалне искључености припадника друштвено осетљивих група | 7 | 7 | 0 |
| Социо-економски статус новинара | 3 | 0 | 3 |
| Спорт и физичка култура | 9 | 9 | 0 |
| Спречавање злоупотребе оружја | 1 | 1 | 0 |
| Српска музичка традиција | 3 | 3 | 0 |
| Туризам | 6 | 6 | 0 |
| Улога и значај цивилног друштва | 1 | 1 | 0 |
| Улога просветних и културних удружења у остваривању права националних мањина | 5 | 5 | 0 |
| Унапређење етичких стандарда | 2 | 0 | 2 |
| Унапређење капацитета медија за извештавање о друштвено осетљивим групама | 4 | 0 | 4 |
| Унапређење капацитета медија за извештавање о одређеној теми | 3 | 0 | 3 |
| Унапређење положаја локалних и регионалних медија | 2 | 0 | 2 |
| Унапређење социјално-економског и друштвеног положаја особа са инвалидитетом | 6 | 6 | 0 |
| Утицај нових технологија на културу информисања грађана | 1 | 0 | 1 |
| Учешће особа са инвалидитетом у свим аспектима друштвеног живота | 3 | 3 | 0 |

Корисници средстава чији су пројекти подржани путем конкурса имали су обавезу да доставе изјаву о објављивању/емитовању произведеног медијског садржаја, односно изјаву о реализацији планираних активности осам дана пре почетка објављивања/емитовања медијског садржаја односно пре реализације догађаја.

До објављивања извештаја 60% корисника средстава је доставило изјаве о објављивању/емитовању произведеног медијског садржаја на основу којих је урађен приказ жанровске разноврсности према врсти медија. Један број корисника навео је у изјави да ће садржај бити реализован кроз више жанрова (нпр: вест, извештај, репротажа, интервју, чланак) па је као преовлађујући сматран први жанр који је наведен.

*Табела 6. Жанровска разноврсност реализованих садржаја - према врсти медија*

|  |  |  |  |  |  |
| --- | --- | --- | --- | --- | --- |
| **РБ** | **Жанр** | **Штампа** | **ТВ** | **Радио** | **Интернет** |
| 1 | Аналитичко истраживачки текст | 4 | 0 | 0 | 4 |
| 2 | Вест | 4 | 0 | 0 | 8 |
| 3 | Дечје бајке | 0 | 0 | 0 | 1 |
| 4 | Документарни садржаји | 1 | 8 | 4 | 1 |
| 5 | Едукативни радио пакет | 0 | 0 | 1 | 0 |
| 6 | Интервју | 12 | 18 | 19 | 15 |
| 7 | Информативно - образовни | 0 | 0 | 3 | 1 |
| 8 | Чланак | 9 | 0 | 0 | 25 |
| 9 | Културно - образовна емисија | 0 | 0 | 1 | 0 |
| 10 | Коментар, осврт | 0 | 0 | 0 | 1 |
| 11 | Прилог | 1 | 1 | 0 | 1 |
| 12 | Радио драма | 0 | 0 | 1 | 0 |
| 13 | Радио емисија | 0 | 0 | 13 | 0 |
| 14 | Радио пакет | 0 | 0 | 8 | 0 |
| 15 | Репортажа | 17 | 22 | 7 | 17 |
| 16 | ТВ прилог | 0 | 6 | 0 | 0 |
| 17 | Фељтон | 4 | 1 | 0 | 3 |
| 18 | Фичер | 0 | 1 | 0 | 0 |
| 19 | Друштвена хроника | 0 | 0 | 0 | 2 |